


Skladovanie potravín. Pozrime sa, čo jeme  

1. Cieľ a zameranie aktivity 

Výchovnovzdelávací cieľ aktivity:
1.1 Vzbudiť u žiakov záujem o chémiu, budovať ich pozitívny vzťah k chémii,  ako súčasť každodenného života. Oboznámiť žiakov s chemickými látkami, ktoré pozitívne a negatívne ovplyvňujú život človeka (chemické aspekty racionálnej výživy). Naučiť žiakov využívať tieto informácie  pri selekcii a  výbere zdraviu prospešných potravín. Poukázať na  súčasné trendy v skladovaní  potravín. Upozorniť na  možné riziká pri nesprávnom skladovaní potravín a  na faktory, ktoré  ovplyvňujú kvalitu skladovania.  Využívať poznatky o faktoroch ovplyvňujúcich chemické reakcie  pri uskladňovaní potravín v domácnosti (teplota, koncentrácia, plošný obsah reaktantov).
1.2 Rozvíjať kľúčové kompetencie žiakov:
· kompetencie k celoživotnému vzdelávaniu
· sociálne komunikačné kompetencie vecne, správne sa vyjadrovať verbálne, písomne 
      a graficky k danej učebnej téme, vedieť využiť informačné a komunikačné zdroje , vyhľadávať,    
      triediť a spracovávať informácie a dáta z rôznych zdrojov (IKT, knižné zdroje), vedieť   
      spracovať a prezentovať jednoduchý projekt so zameraním na ciele, metódy, výsledky a ich 
      využitie 
· kompetencie v oblasti informačných a komunikačných technológií, osvojiť si základné zručnosti v oblasti IKT ako predpoklad ďalšieho rozvoja, používať základné postupy pri práci s textom a jednoduchou prezentáciou, dokázať pracovať v jednoduchom grafickom prostredí,    dokázať využívať IKT
· kompetencie sociálne a personálne, vyjadrovať svoje názory, postoje a skúsenosti, zrozumiteľne prezentovať svoje poznatky, skúsenosti a zručnosti, podporovať  počítačovú gramotnosť žiakov, rozvíjať tvorivosť, samostatnosť,    invenciu a nápaditosť  u žiakov základnej školy.
  
 
 2. Vyučovací predmet
Chémia – roč. 7.- 9. 
Chémia okolo nás. Objavovanie chémie v našom okolí. Zmeny pri chemických reakciách. Rýchlosť chemických reakcií. Spoznávanie chemických reakcií v našom okolí. Organické látky v bežnom živote

3. Pomôcky  	
Počítač, dataprojektor, USB- kľúč, premietacie plátno, projekty žiakov
4. Príprava 
V škole je vyučovací predmet chémia zaradený v ročníkoch 7. 8. 9. s  dotáciou 1/2/2  týždenne. S problematikou týkajúcou sa projektu sa žiaci  stretávajú  už v 7. ročníku. Majú každodennú skúsenosť s obstarávaním potravín. Vedia, že potraviny nemajú neobmedzenú  trvácnosť a podliehajú  nežiaducim chemickým zmenám (hniloba, plesne, kazenie, toxicita), čo je predmetom  vyučovania chémie. Rozhovorom so žiakmi boli rozšírené  tieto  informácie  s dôrazom na súvislosti s učivom chémie, najmä pri opakovaní v 8. a 9. ročníku.   Zhrnutím boli poznatky o potravinách klasifikované z hľadiska trvácnosti na:
A) potraviny  s krátkodobou spotrebou
B) potraviny s dlhodobou spotrebou.
S faktormi, ktoré ovplyvňujú rýchlosť chemických reakcií  sa žiaci zoznamujú  7. ročníku chémie. Poznajú význam  a vplyv teploty, koncentrácie, plošného obsahu reaktantov a katalyzátorov na priebeh chemickej reakcie. Pri rozhovoroch už v úvode vyučovania chémie boli  žiaci upozornení na praktické využitie a  dôsledky týchto informácií pre každodenný život s dôrazom na rôznorodosť situácií.  Na hodinách chémie boli   priebežne upozorňovaní na  nutnosť dodržiavať zásady výberu potravín s ohľadom na  racionálnu výživu a ich vplyvu na zdravie človeka, ako aj  možné riziká pri konzumovaní konzervačných látok a farbív. Žiaci boli  nabádaní  k sledovaniu etikiet potravinových výrobkov (doba spotreby a zloženie výrobkov) a súčasne  vedení k analyzovaniu zakúpených potravín.

5. Postup / Realizácia  
a) Motivačným rozhovorom a diskusiou na hodinách chémie boli žiaci 7. – 9. ročníka  upozornení  na významný deň v kalendári – Svetový deň výživy, ktorí si každoročne pripomíname 16.októbra. Súčasne boli informovaní o aktivitách školy v súvislosti s dôležitosťou  osvety, ale najmä o praktických návykov v oblasti zdravej výživy. Boli poskytnuté aj informácie o aktivitách školy pri realizácii  projektu Hovorme o jedle.
b) Primerane,  podľa úrovne znalosti,  boli poskytnuté  žiakom na hodinách krátke informácie o téme Skladovania potravín. Žiakom   8. a 9. ročníka v rámci opakovania témy Zmeny pri chemických reakciách s dôrazom na podstatu chemickej zmeny, keď reaktant sa mení na produkt. Rýchlosť chemických reakcií a faktorov, ktoré môžu ovplyvňovať rýchlosť chemických reakcií. Do projektu boli zapojení všetci žiaci ročníkov 7.- 9.
c) V rámci domácej prípravy si žiaci dobrovoľne mohli pripraviť projekt (v elektronickej alebo papierovej podobe) na tému:
Hovorme o jedle.
Skladovanie potravín.
Pozrime sa, čo jeme 
Tento projekt mohli žiaci realizovať dobrovoľne  v rámci malej školskej chemickej súťaže. Téma mala korešpondovať s vyššie uvedenými témami. Do súťaže sa prihlásilo 20 žiakov. Uzávierka súťaže bola v stredu  15.10.2014. Vedenie školy vytvorilo podmienky pre prezentáciu projektov, ktorá sa uskutočnila  vo štvrtok  dňa 16.10.2014 o 10:00 hod. v učebni fyziky.
d) Prezentácie sa zúčastnilo 20 žiakov. Porota, ktorú tvorili 3 členovia (2 žiaci a 1 učiteľka) ocenila všetky projekty a odmenila 2 víťazné projekty,   1 v elektronickej a 1 v papierovej podobe.     
  

6. Zhrnutie 
Žiaci týmito aktivitami a realizáciou projektu si upevnili poznatky z chémie a rozšírili poznatky o výbere potravín, ich správnom skladovaní a možnostiach predlženia doby trvanlivosti potravín s prihliadnutím na zdravie človeka i minimálne použitie konzervačných látok. 
Touto aktivitou si uvedomili potrebu racionálneho nakupovania a uskladnenia potravín. Uvedomili si vplyv teploty a koncentrácie látok, vzdušného kyslíka na degradovanie – kazenie potravín, z čoho usúdili na dôležitosť podmienok uskladňovania potravín, ktorými sú znižovanie teploty pri uskladňovaní a zabraňovanie prístupu kyslíka k jedlám a potravinám. Súčasne z uvedeného vyplynula    nutnosť využívať  rôzne vhodné  obaly pri uskladňovaní potravín.
Touto aktivitou  boli upevňované aj kľúčové kompetencie. Išlo najmä o využívanie medzipredmetových vzťahov, samostatné vyhľadávanie informácií, prácu a internetom, počítačom, jednoduchými programami. Žiaci si zároveň rozširovali a upevňovali aj výtvarné cítenie. Niektorí vytvorili  veľmi pekné 3D – projekty v papierovej podobe.
Žiaci sa učili aj samostatne vystupovať pri obhajobe projektov. 
Všetky projekty boli nápadité a budú umiestnené na webovej stránke školy pod hlavičkou Učitelia – Mgr. Jana Sabolová.  
Každý účastník bol za účasť a snahu odmenený.

Pani riaditeľka sa prihovára účastníkom        Žiačky VII.B triedy

Čakáme                                                                       A. Kiralyová, žiačka VIII.C triedy

